Nekaltas Marijos prasidėjimas

Nekaltas Marijos prasidėjimas – katalikybės dogma, skelbianti, kad Dievo sūnaus Jėzaus Kristaus motina Marija nuo pat prasidėjimo momento buvo apsaugota nuo gimtosios nuodėmės.Katalikų Bažnyčios Katekizmas (1996), antras skyrius, antras poskyris, trečias skirsnis, antras skirsnelis, 491 paragrafas  Marijos nekalto prasidėjimo dogmą bule „Ineffabilis deus“ paskelbė popiežius Pijus IX 1854 m. gruodžio 8 d. Marijos nekalto prasidėjimo šventė švenčiama gruodžio 8 d.

Ankstesniais amžiais vieningo sutarimo dėl Nekalto Prasidėjimo koncepcijos nebuvo. Ją neigė vienuoliai dominikonai, įskaitant ir Tomą Akvinietį. Tuo tarpu pranciškonų ordinas, išskyrus Šv. Bonaventūrą, šią koncepciją pripažino.http://www.bernardinai.lt/index.php?url=articles/56226

Biblijoje apie nekaltą Marijos prasidėjimą nėra rašoma, todėl protestantai ir stačiatikiai šią doktriną atmeta.

 Šaltiniai 

Kategorija:Mergelė Marija